Odense Adresse-Contoirs Efterretninger, 1846-06-16
Odense. J "Landwirthschaftliche Zeitung fordie Herzogthumer Schleswig, Holstein und Lauenburg (Altona) af 12 ds. har en holsteensk Deeltager i sidste Landmandsmøde, Hr. W. Hirschfeld, givet en Fremstilling af Mødet, hvoraf Følgende her oversættes fra Tydsk og maaskee torde udhæves: "Antallet af de Medlemmer, der i Odense vare indskrevne som Deeltagere, beløb sig til 718, et Antal, som ikke staaer langt tilbage for de i Breslau i forrige Efteraar Tilstedeværende. Dette Resultat afgiver et Beviis paa de Danskes Stræben efter, ikke alene at komme efter de andre Lande, men ogsaa, om muligt, at ile forbi dem; men dette skulde anspore os til at gjøre os Umage for at vi ikke igjen lade os fortrænge fra den eengang vundne Fordeel. Forhandlingerne i Forsamlingerne bleve førte med stor Livlighed; tillige udtalte Man paa flere Maader den Tak, som Man skyldte de sydlige Naboer, navnligen Holstenerne, for den ved en bedre Kultur allerede opnaaede Fordeel. Af Holstenere vare vi tre, af Slesvigere flere Deeltagere, vi bleve fra alle Sider behandlede med stor Forekommenhed og Man undgik omhyggeligt enhver Leilighed, hvorved der kunde skee en politisk Berørelse. - - Forhandlingerne afvege der fra de tydske Forsamlingers, at der ingen Sectioner gaves, men at alle Gjenstande, forhandledes i de almindelige Forsamlinger. Denne Methode havde den store Ubehagelighed til Følge, at Præsidentens Virksomhed toges altfor meget under Beslag, saa at Man ikke noksom har Aarsag til at beundre Grev Knuths Udholdenhed. Skaden ved denne Jndretning var, at de enkelte Gjenstande ikkun kunde foretages meget kort og afbrudt og at Man ikke kunde indlade sig saa grundigt paa enhver speciel Forhandling, som Man kan gjøre det i enkelte Sectioner. Men denne Methodes Fordeel er derimod, at Man kan deeltage i alle Forhandlinger. - - Meget maa jeg beklage, at der fandtes saa faa Deeltagere af vore Landsmænd, saameget mere som vor Ankomst foraarsagede en saa stor Glæde, og da der overalt yttredes Ønske om og Stræden efter at gjøre os Opholdet behageligt. Man ønskede endog at høre Foredrag i tydsk Sprog; saaledes blev jeg i den almindelige Forsamling engang af nogle Medlemmer og af Præsidenten opfordret til at holde et Foredrag over underjordiske Udtørringsmethoder, men her kan jeg kun beklage, at jeg netop i hiint Øieblik ikke var tilstede i Forsamlingen, da der ellers herved, lige i Hjertet af Danmark, vilde være blevet fremkaldt en aldeles tydsk Forhandling. Seenere gik imidlertid foren Deel Hensigten i Opfyldelse, idet der, den sidste Middag ved det almindelige Festmaaltid, blev, paa en meget sindrig Maade, først paa Dansk, siden paa Tydsk, udbragt en Skaal for Hertugdømmernes Beboere, hvilken jeg paa Tydsk takkede for. - Under Forsamlingen traf jeg flere af vore Landsmænd, som tidligere havde nedsat sig i Danmark og hvem det, efter deres eget Udsagn, gik meget godt. En fortalte mig blandt Andet, at den Eiendom, som han tidligere havde kjøbt for 7000 Rbd., nu var 75,000 Rbd. værd, og dog havde han igjenvundet hele den Driftskapital, som han tidligere havde sat i den. Disse Herrer sagde, at Kjøb i Sjælland havde været langt fordeelagtigere end i Fyen, fordi Kulturen der havde været langt meere tilbage, og at der endnu den Dag idag der, i Særdeleshed blandt Bønderne, fandt en langt slettere Agerbrug Sted.